Қазақстан Республикасы Үкіметінің қаулысы

2014 жылғы 5 наурыз Астана, Үкімет Үйі

«Акцизделетін тауарлардың жекелеген түрлерін есепке алу-бақылау таңбаларымен және акциздік таңбалармен таңбалау (қайта таңбалау) туралы» Қазақстан Республикасы Үкіметінің 2008 жылғы 31 желтоқсандағы № 1349 қаулысына өзгерістер енгізу туралы

Қазақстан Республикасының Үкіметі қаулы етеді:

1. «Акцизделетін тауарлардың жекелеген түрлерін есепке алу-бақылау таңбаларымен және акциздік таңбалармен таңбалау (қайта таңбалау) туралы» Қазақстан Республикасы Үкіметінің 2008 жылғы 31 желтоқсандағы № 1349 қаулысына (Қазақстан Республикасының ПҮАЖ-ы, 2008 ж., № 49, 560-құжат) мынадай өзгерістер енгізілсін:

көрсетілген қаулымен бекітілген Шарап материалы мен сыраны қоспағанда, алкоголь өнімін есепке алу-бақылау таңбаларымен және темекі бұйымдарын акциздік таңбалармен таңбалау (қайта таңбалау) ережесінде: 21-тармақ мынадай редакцияда жазылсын:

«21. Субъектілерге жаңа үлгідегі таңбаларды беруді салық органы жүзеге асырады.»;

23-тармақ мынадай редакцияда жазылсын:

«23. Пайдаланылмаған ескі үлгідегі таңбаларды ескі үлгідегі таңбалары бар субъектілер және салық органдары жаңа үлгідегі таңбалар енгізілген күннен бастап үш ай ішінде ескі үлгідегі таңбаларды жою жөніндегі комиссияның қатысуымен жоюға тиіс.»;

25 және 26-тармақтар мынадай редакцияда жазылсын:

«25. Ескі үлгідегі таңбаларды жою жөніндегі комиссияның құрамына салық органдарының бірінші басшылары, салық органының таңбалар үшін материалдық-жауапты адамдары және субъектінің уәкілетті өкілдері міндетті түрде енгізілуге тиіс.

26. Ескі үлгідегі таңбалардың іс жүзінде жойылғаны туралы осы Ережеге 1, 2-қосымшаларға сәйкес нысан бойынша жойылған есепке алу-бақылау таңбаларының сериясы, нөмірлерін диапазоны, түрі мен саны, ескі үлгідегі акциздік таңбалардың түрі мен саны көрсетілетін ескі үлгідегі таңбаларды жою актісі (бұдан әрі - акт) екі данада жасалады. Жою актісінің әрбір данасына комиссия мүшелері мен субъектінің уәкілетті өкілі қол қояды, сондай-ақ салық органының және субъектінің мөрлерімен расталады.

Актінің бір данасы салық органында қалады, актінің екінші данасы субъектіге беріледі.»;

көрсетілген Ережеге 1-қосымша осы қаулыға қосымшаға сәйкес жаңа редакцияда жазылсын.

2. Осы қаулы алғашқы ресми жарияланған күнінен кейін күнтізбелік он күн өткен соң қолданысқа енгізіледі.

**Қазақстан Республикасының**

**Премьер-Министрі С. АХМЕТОВ.**

Қазақстан Республикасы Үкіметінің 2014 жылғы 5 наурыздағы № 188 қаулысына қосымша

Шарап материалы мен сыраны қоспағанда, алкоголь өнімін есепке алу-бақылау таңбаларымен және темекі бұйымдарын акциздік таңбалармен таңбалау (қайта таңбалау) ережесіне 1-қосымша

Ескі үлгідегі есепке алу-бақылау таңбаларын жою актісі

Қазақстан Республикасы Үкіметінің 2008 жылғы 31 желтоқсандағы № 1349 қаулысына сәйкес біз, мынадай құрамдағы комиссия:

саны:

данадағы ескі үлгідегі есепке алу-

бақылау таңбаларын, оның ішінде:

данада

(сериясы және нөмірінің диапазондары, саны жазумен)

Комиссия төрағасы:

|  |  |
| --- | --- |
| Комиссия мүшелері:  2) | (Т.А.Ә., лауазымы, қолы) |
|  | (Т.А.Ә., лауазымы, қолы) |
| 3) |  |
|  | (Т.А.Ә., лауазымы, қолы) |
| Ұйымның |  |
| өкілі: |  |
|  | (Т.А.Ә., лауазымы, қолы) |
| Мөр орны | Мөр орны |